VÆRSTE SELSKAB I HISTORIEN

Jeg havde altid hørt, at Hollændere var de mest arrogante mennesker, men pga. priserne år tilbage, og deres netværk, så valgte jeg at flyve KLM rundt omkring i verden. 

Nu har jeg genoptaget rejseriet, efter en årrække med grund under fødderne, og er i chok, over den måde som KLM (og sikkert også de andre selskaber) behandler deres kunder. 

Jeg har de sidste 3 måneder, været med dem i Los Angeles 3 gange. På hver af de ture er der sket ting, som har gjort rejsen besværlig. På den første tur, som var for at deltage i en begravelse, af nært familiemedlem, lykkedes det KLM at smide min kuffert væk. Man anede end ikke hvor den befandt sig, og først efter 3 dage, så kom kufferten til mig, sent om aftenen. I de dage der var begravelse og service etc., gik dagen med at købe tøj og andre fornødenheder, som nok var det sidste jeg havde lyst til at bruge tid på. 

Det er nu over 2 måneder siden, jeg har indgivet en klage til KLM; gennem deres træge og tunge system på hjemmesiden, og til dato har jeg intet hørt. Tak for det. 

Jeg har via Messenger etc. prøvet at få kontakt med KLM, men får kun et latent standardsvar, om at de nok skal komme tilbage til mig, men surprise surprise, så hører jeg intet. 

Når man ringer på 70100747, som er nummeret til kundeservice i DK, og hvor de pryder sig af, at snakke dansk, så - hvis man efter en lille times tid kommer igennem, får man en eller anden ligegyldig pastasalat i Indien, eller Frankrig, som kun snakker gebrokken engelsk, og som har IT-nedbrud, eller som lover at få en kollega til at ringe tilbage. Intet sker. Der er i øvrigt heller ingen medarbejdere hos KLM der snakker dansk. det er proforma, og deres service overfor kunderne er en skændsel.

Jeg er 193 cm. høj, og vejer 110 kg. På en tur hjem fra LA,, købte jeg en Economy Comfort plads i 747'eren. Det viste sig, at være lige de,r hvor spidsen af maskinen snævrer sig lidt sammen, og at sæderne - 3 stk. i rækken, var 8 cm. mindre end den række bagved. Uden at overdrive, så kunne jeg ikke få nummeren ned - og slet ikke op ad sædet. Helt horribelt, men endnu værre bliver det, da Purseren kommer, og spørger om jeg ikke vil op på Business Class og sidde. Jeg sad så skævt, drejet og akavet, at selv denne kunne se, at 10 timer til Europa på den måde, var nok en umulighed. 

Tak, sagde jeg, og var velfornøjet, lige indtil hun kom op og krævede 899 € for pladsen. Der knækkede filmen for mig. Sikke noget svineri. 

Den klage har jeg så heller ikke hørt tilbage på, ligesom de 100 dollars de slog mig for, for at tage en ekstra kuffert med hjem fra LA, En kuffert jeg var nødt til at købe, for at have de ekstra ting med, som jeg var nødt til at købe, fordi KLM havde smidt mine kufferter væk, og jeg måtte ud og købe nyt tøj/ting. 

Værre selskab skal man lede længe efter. Værste er, at der er ingen bag facaden, som har fokus på deres kunder, og det koncept. Det er underligt at se, hvordan de f.eks. præsenterer sig selv i reklamer, film etc., når de er de værste af slagsen og stik modsatte af det de giver sig ud for. 

Det ville være dejligt hvis de gik konkurs, så vi kunne give plads til andre, som var mere fokuseret på de mennesker, der lægger pengene i deres kasse. 

Føj, føj, føj.